VEGA og smash!bang!pow! præsenterer  
**TikTok-kometen Sam Ryder lander i VEGA**   
*Den engelske sanger ligner en viking, men synger som en engel, og den 10. april genlyder Lille VEGA af hans storslåede popsange.*    
  
Hvis ens TikTok-covervideoer indfanger fans som Justin Bieber, Sia, Alicia Keys og Elton John, gør man noget rigtigt. Sam Ryder har sunget det meste af sit liv og spillet i forskellige bands, men da han sidste år under Corona-lockdown begyndte at uploade covers på TikTok fik han pludseligt hul igennem til millioner af fans.   
  
Hans indre glæde og naturlige karisma smeltede al Corona-blues bag skærmene. Hans TikTok konto blev den mest populære i England det år foran navne som Dua Lipa, Lewis Capaldi og Liam Payne.

I løbet af 2021 har han løbende udgivet materiale i form af singlerne ”Whirlwind”, ”Tiny Riot” og ”More”. De tre singler blev alle samlet på ep’en *The Sun’s Gonna Rise* sammen med to nye sange.   
Sam Ryder fortæller om ”Whirlwind”:   
  
“To be frustratingly ambiguous about the meaning (I’ll let you make up your own mind) when you're spiralling, up or down, there are forces at work that are beyond your control. In essence, If you ever find yourself swept up in a whirlwind, it might (or might not) be of some comfort to know that where you end up may not be completely up to you.”

**Fakta om koncerten:**  
Sam Ryder (UK)  
Søndag d. 10. april kl. 21.00  
Lille VEGA, Enghavevej 40, 1674 København V  
Billetpris: 170 kr. + gebyr  
Billetsalget starter fredag den 29. oktober kl. 10.00 via vega.dk, Ticketmaster og smashbangpow.dk.